ନୀଳଗିରିଃ(ସୌମ୍ୟାସାଇ ବାରିକ)ତୃତୀୟ ଶ୍ରୀକ୍ଷେତ୍ର, ନୀଳଗିରି ରେ, ସ୍ନାନ ଯାତ୍ରା ଅନୁଷ୍ଠିତ ହେଉଛି। ଯାହା, ନୀଳଗିରି ର ଜଗନ୍ନାଥ ପ୍ରେମୀ ଶ୍ରଦ୍ଧାଳୁ ଙ୍କ ମଧ୍ୟରେ, ଆନନ୍ଦ ଉଲ୍ଲାସ ଖେଳାଇ ଦେଇଥିବା, ଦେଖିବାକୁ ମିଳିଛି । ସୂଚନାରୁ ଜଣାଯାଇଛି, ଗତ କାଲି ଅର୍ଦ୍ଧ ରାତ୍ର ପର୍ଯ୍ୟନ୍ତ, ଏଠାରେ ସ୍ନାନପୂର୍ଣ୍ଣିମା ହେବ କି ନାହିଁ, ତାହା ଅନିଶ୍ଚିତତା ମଧ୍ୟରେ ଥିଲା। ତେବେ, ସବୁ କଳ୍ପନା ଜଳ୍ପନାର ଅନ୍ତ ଘଟାଇ, ମହାପ୍ରଭୋ ଙ୍କ ଇଚ୍ଛା ରେ, ଏହି ଯାତ୍ରା ପାଇଁ, ନୀଳଗିରି ଠାକୁର ମାହାଲ, ଲିଖିତ ଅନୁମତି ପ୍ରଦାନ କରିବା ପରେ, ସେବାୟତ ମାନେ, ଆଜି ର ଏହି ଉତ୍ସବ ପାଇଁ ତତ୍ପର ହୋଇ ଉଠିଥିଲେ। କାର୍ଯ୍ୟ ନିର୍ଘଣ୍ଟ ଅନୁଯାଇ, ସକାଳ ୬ ଘଟିକା ରେ ସେବାୟତ ମନ୍ଦିର ପ୍ରବେଶ କରିଥିଲେ।
୬.୧୫ ମିନିଟ୍ ରେ ସିଂହାସନ ଅବତରଣ, ୭ଟା ରେ ୧୦୮ କଳସୀ ଜଳରେ ଅଧିବାସ, ଚତୁର୍ଥୀ ହୋମ ଓ ଚ୍ଛେନା ପଟା ଲାଗି, ୭.୩୦ ମିନିଟ୍ ରେ, ମଙ୍ଗଳାର୍ପଣ, ରାଜନୀତି ବନ୍ଧା ପଟା, ଚ୍ଛେରା ପହଁରା, ୮.୧୫ ମିନିଟ୍ ରେ, ଚତୁର୍ଦ୍ଧା ମୂର୍ତ୍ତି ଙ୍କ ସ୍ନାନ ବେଦୀ କୁ ଯାତ୍ରା, ୯.୩୦ ମିନିଟ୍ ରେ, ଆକାଶ ସୂର୍ଯ୍ୟ ପୂଜା, କୁଶ ହୋମ, ୧୧ ଟା ରେ, ସ୍ନାନ ମଣ୍ଡପ ରେ ମହାସ୍ନାନ, ସକାଳ ଧୂପ, ପରେ ଗଜାନନ ବେଶ, ସନ୍ଧ୍ୟା ୬.୩୦ ରେ, ସନ୍ଧ୍ୟା ଆଳତୀ, ସନ୍ଧ୍ୟା ୭.୩୦ ମିନିଟ୍ ରେ, ଦକ୍ଷିଣା ଆଳତୀ, ରାତି ୮ ଟା ରେ, ଅଣସର ଗୃହ କୁ ପହଣ୍ଡି ବିଜେ, କାର୍ଯ୍ୟକ୍ରମ ସ୍ଥିରୀକୃତ ହୋଇ, ଠାକୁର ଙ୍କ ନୀତି କାନ୍ତି, ସମୟାନୁସାରେ, ଚାଲି ଥିବା ଦେଖାଯାଇଛି। ନିର୍ଦ୍ଧିଷ୍ଟ ସମୟ ରେ, ନୀଳଗିରି ର ରାଜା ସାହେବ, ଜୟନ୍ତ ଚନ୍ଦ୍ର ମର୍ଦରାଜ ହରିଚନ୍ଦନ, ଚ୍ଛେରା ପହଁରା କରି, ପ୍ରଥମେ ସୁଦର୍ଶନ,ପରେ ବଡଭାଇ ବଳଭଦ୍ର, ଭଉଣୀ ସୁଭଦ୍ରା ଓ ଶେଷରେ ବଡ ଠାକୁର ଜଗନ୍ନାଥ, ସ୍ନାନ ବେଦୀରେ ପହଁଚି ଥିଲେ।
ଏ ସମସ୍ତ କାର୍ଯ୍ୟକ୍ରମ କୋଭିଡ କଟକଣା କୁ ମାନି କରାଯାଇ ଥିବା ଦେଖିବାକୁ ମିଳିଛି। ଅନ୍ୟ ପକ୍ଷରେ, ଜଗନ୍ନାଥ ଙ୍କ ର ଆଦ୍ୟସେବକ ରାଜା ସାହେବ ଶ୍ରୀ ମର୍ଦ୍ଦରାଜ କହିଛନ୍ତି, ଆଜି ଅତ୍ୟନ୍ତ ଶୃଙ୍ଖଳିତ ଭାବେ, କୋଭିଡ ନିୟମ ମାନି, ଦେବସ୍ନାନ କରାଯାଇଥିବାରୁ, ସେବାୟତ ତଥା ଜଗନ୍ନାଥ ପ୍ରେମୀ ଶ୍ରଦ୍ଧାଳୁ ଙ୍କୁ ସାଧୁବାଦ ଜଣାଉଛି। ସେ ଜଗତର କର୍ତା, ତାଙ୍କ ଇଚ୍ଛା ରେ ସବୁ ହେଉଛି। ଆମ୍ଭେ ସବୁ ନିମିତ୍ତ ମାତ୍ର୍।ଠାକୁର ଙ୍କ ସମସ୍ତ ନୀତି କାନ୍ତି ପରେ, ମହାପ୍ରଭୂ ଗଜାନନ ବେଶ ରେ, ଦର୍ଶନ ଦେବେ ବୋଲି, ପ୍ରଧାନ ପୂଜକ ହରିବନ୍ଧୁ କର, କହି ଥିଲେ ।
